Кристофано Аллори

Кристофа́но Алло́ри (итальян телендә: Cristofano Allori, 1577 елның 17 октябре, Флоренция— 1621 елның 2 апреле, Флоренция) —Флоренция мәктәбе маньеризм чорының итальян живописецы. Кече Бронзино кушаматлы живописец Алессандро Аллориның улы һәм өйрәнчеге, әтисе үзен остазы хөрмәтенә “Алессандро Бронзино Аллори” дип атаганThieme / Becker. Allgemeines Lexikon der bildenden Künstler von der Antike bis zur Gegenwart. — E.A. Leipzig, 1899.

 Тәрҗемәи хәле 
слева|thumb|174px| Олоферн башы белән Юдифь. 1612. Агач, май. Палаццо Питти, Флоренция
Кристофано Аллори 1577 елның 17 октябрендә Флоренциядә туган һәм живописьнең беренче сабакларын әтисе Алессандро Аллоридан алган, әмма соңыннан вәкилләре венециялеләрнең бай колоритын флорентиялеләрнең рәсемгә һәм яктылык-күләгә ярдәмендә “форманың капшау сиземе”нә игътибар белән кушарга омтылган соң флорентиялеләр мәктәбенең җитәкчеләренең берсе Грегорио Пагани остаханәсенә кергән.Chisholm Hugh. Allori, Alessandro s.v. Cristofano Allori // Encyclopædia Britannica. Vol. 1 (11th ed.). — Cambridge University Press, 1911. — Р. 699.
Кристофано шулай ук Санти ди Тито һәм Чиголидан (Лодовико Карди) өйрәнгән. Яшь чагында ук Кристофано Аллори Медичи гаиләсенең сарай яны портретисты булган һәм аның тарафыннан алынган күп заказлар аның алдан килүчесе Бронзино портретларының күчермәләре булган.
Аллориның иң мәшһүр картинасы – “Олоферн башы белән Юдифь”. Каһарман рәссамның иптәш кызы, гүзәл “Ла Мадзафирра”дан ясалган (ул шулай ук аның Мария Магдалинасында сурәтләнгән, ә Олофернның башы – автопортрет Whitaker L., Clayton M. The Art of Italy in the Royal Collection. Renaissance and Baroque. — Royal Collection Publications, 2007. — ISBN 9781902163291. — Р. 270. Төп юрама булып 1613 ел белән даталанган Британия король тупланмасында картина булып тора. Флоренциядә Палаццо Питтида 1620 ел юрамасы иң мәшһүр юрама булып тора, остаханә өйрәнчекләре ясаган тагын берничә күчермә бар. 1613 елда ясалган бер күчермә  Ватикан Пинакотекасында урнашкан, ә икенчесе - Берлин картина галереясендә. Кристофано Аллори тенебристларның һәм шулай ук Корреджо живописенең гаять зур йогынтысын кичергән. Моның турында уникаль, гәрчә живопись буенча зәгыйфь Корреджоның югалтылган “Укучы Мария Магдалина” картинасының күчермәсе шәһадәт итә.  
Башка мәшһүр әсәрләр: “Изге Юлиан Кунак Кабул Итүче” (Питти галереясендә), “Иоанн Чукындыручы сахрада” (шунда ук), “Үкенүче Мария Магдалина” (Флоренциядә Уффици галереясендә), “Хачта йоклаучы бәби Гайсә” (Уффици) һәм “Изабелла Арагонлы Карл VIII аяклары янында” (Лувр, Париж)
.

«Юдифь Олоферн башы белән» картинасын Альфред де Мюссе Италия сәнгатенең иң яхшы әсәрләренә керткәнВласов В. Г. Аллори, Алессандро / Кристофано // Стили в искусстве. В 3-х т. — СПб.: Кольна. — Т. 2. — Словарь имён, 1996. — С. 17. — ISBN 5-88737-005-X.

Кристофано Аллори 1621 елның 2 апрелендә туган шәһәрендә үлгән.
Санкт-Петербург Эрмитажында Кристофано Аллориның “Товий һәм фәрештә” картинасы бар
Государственный Эрмитаж. Западноевропейская живопись. Каталог 1. — Л.: Аврора, 1976. — С. 67.

 Галерея 

 Искәрмәләр 

 Әдәбият 
 Maria Luisa Becherucci. Allori, Cristofano. // Dizionario Biografico degli Italiani. / Ed.: Alberto M. Ghisalberto. — Bd. 2. — Rom, 1960.
Төркем:Рәссамнар